Üldkohtu (esimene koda) 13. aprilli 2011. aasta otsus – Far Eastern New Century vs. nõukogu

(kohtuasi T‑167/07)

Dumping – Taiwanist pärit polüetüleentereflataadi import – Dumpingumarginaalide kindlaksmääramine – Asümmeetriline arvestusmeetod – Ekspordihindade erinev struktuur olenevalt ostjatest ja ajavahemikest – Dumpingumarginaal, mille tegelikku ulatust ei saa sümmeetriliste arvestusmeetoditega kajastada – Põhjendamiskohustus

1. Ühine kaubanduspoliitika – Dumpinguvastane kaitse – Dumpingumarginaal – Normaalväärtuse ja ekspordihinna võrdlemine – Asümmeetrilise arvestusmeetodi kasutamine – Tingimused – Erinevused ekspordihindade tasandil – Erinevused olenevalt ostjatest, piirkondadest või ajavahemikest – Üksainus erinevus, mille esinemisest piisab (nõukogu määrus nr 384/96, artikli 2 lõige 11) (vt punktid 62, 94, 97)

2. Ühine kaubanduspoliitika – Dumpinguvastane kaitse – Dumpingumarginaal – Normaalväärtuse ja ekspordihinna võrdlemine – Asümmeetrilise arvestusmeetodi kasutamine – Tingimused – Erinevused ekspordihindade tasandil – Erinev hinnastruktuur erinevatel ajavahemikel – Hindamiskriteeriumid – Sisehindade arvessevõtmine – Välistamine (nõukogu määrus nr 384/96, artikli 2 lõige 11) (vt punktid 62, 71–74, 94)

3. Ühine kaubanduspoliitika – Dumpinguvastane kaitse – Dumpingumarginaal – Valiku tegemine erinevate arvestusmeetodite vahel – Asümmeetrilise arvestusmeetodi kasutamine – Institutsioonide kaalutlusõigus – Kohtulik kontroll – Piirid (nõukogu määrus nr 384/96, artikli 2 lõige 11) (vt punkt 64)

4. Institutsioonide aktid – Põhjendamine – Kohustus – Ulatus – Dumpinguvastase tollimaksu kehtestamise määrus – Otsus kohaldada dumpingumarginaali arvutamisel asümmeetrilist arvestusmeetodit (EÜ artikkel 253; nõukogu määrus nr 384/96, artikli 2 lõige 11, artikli 9 lõige 4 ja artikkel 21) (vt punktid 103–106, 125–127)

5. Ühine kaubanduspoliitika – Dumpinguvastane kaitse – Dumpingumarginaal – Normaalväärtuse ja ekspordihinna võrdlemine – Asümmeetrilise arvestusmeetodi kasutamine – Tingimused – Sümmeetriliste arvestusmeetoditega ei saa kajastada rakendatud dumpingu tegelikku ulatust – Asümmeetrilise arvestusmeetodiga suurema dumpingumarginaali leidmine kui saadi sümmeetrilise arvestusmeetodiga – Mõju (nõukogu määrus nr 384/96, artikli 2 lõige 11) (vt punktid 108–111)

6. Ühine kaubanduspoliitika – Dumpinguvastane kaitse – Dumpingumarginaal – Asümmeetrilise arvestusmeetodi kasutamine – Nulliga võrdsustamise meetodi kohaldamine – Lubatavus (üldise tolli‑ ja kaubanduskokkuleppe VI artikli rakendamise leping, „1994. aasta dumpinguvastane koodeks”, artikkel 2.4.2; nõukogu määrus nr 384/96, artikli 2 lõige 11) (vt punktid 153, 154, 156–158)

Ese

Nõue tühistada nõukogu 22. veebruari 2007. aasta määrus (EÜ) nr 192/2007, millega pärast määruse (EÜ) nr 384/96 artikli 11 lõigete 2 ja 3 kohast aegumise läbivaatamist ja osalist vahepealset läbivaatamist kehtestatakse lõplik dumpinguvastane tollimaks Indiast, Indoneesiast, Malaisiast, Korea Vabariigist, Taist ja Taiwanist pärit teatava polüetüleentereflataadi impordi suhtes (ELT L 59, lk 1).

Resolutsioon

1. Jätta hagi rahuldamata.

2. Jätta Far Eastern New Century Corp.‑i kohtukulud tema enda kanda ja mõista temalt välja Euroopa Liidu Nõukogu kohtukulud.